kardosdrur/scandi-wiki huggingface dataset:
Billy Mann

Billy Mann (født 30. december 1968 i Philadelphia) er en amerikansk producer og sangskriver. Han startede som sanger og udgav albummene Billy Mann og Earthbound. Han bor i øjeblikket i New York.

Mann har arbejdet med artister som Pink, Ricky Martin, Backstreet Boys, Celine Dion, Martina McBride, Anastacia, Art Garfunkel, Carole King, Joss Stone, Delta Goodrem, Take That, Hall & Oates, Sting, Paula Abdul, The Veronicas, Tiziano Ferro, Mary J. Blige, Robi Draco Rosa, Robyn og mange andre kunstnere fra R&B-, rock- og countryscenen. Af danske artister kan nævnes Thomas Helmig og Kristine Blond.

Eksterne henvisninger 
 Officiel hjemmeside 
 
 Biografi på SongwriterUniverse Magazine

Musikproducere fra USA
Sangskrivere fra USA
Musikere fra USA
Dyster Cypress

Dyster Cypress er titlen på en TV-version af Agatha Christies roman fra 1940 Var hun uskyldig?. David Suchet spiller hovedrollen som Hercule Poirot

Film baseret på bøger
Oluf Krabbe (1903-1999)

Oluf Krabbe (5. september 1903 i Nyborg – 30. oktober 1999) var en dansk officer, der gjorde tjeneste i Frikorps Danmark.

Oluf Krabbe var søn af generalmajor Carl Frederik Krabbe og Hedevig Fanny født Sander og blev født ind i en adelig militærfamilie. En del af hans forfædre havde tidligere gjort tjeneste som officerer i den danske Hær. Under Treårskrigen døde hans oldefar, major Carl Friedrich Krabbe (1793-1849). Derfor var det også naturligt, at Oluf Krabbe fik en karriere i militæret.

Som infanterikaptajn i Hæren blev han i 1937 sendt til Tyskland som militærattaché. I to år opholdt han sig dér, mens han begejstret studerede udviklingen.

Den 9. april 1940 vendte han tilbage til Danmark som kompagnichef for et kompagni i det nordlige Jylland. Som overbevist nationalist var Oluf Krabbe chokeret over Danmarks overgivelse efter to timers kamp mod tyskerne. Den 31. oktober 1940 ansøgte han om medlemskab i DNSAP.

Den 29. juni 1941 ansøgte han om at træde ud af Hæren for at indtræde i Frikorps Danmark. Hans ansøgning blev godkendt, og den 21. august 1941 ankom han til Frikorpset. Han overtog Frikorpsets tredje kompagni.

Oluf Krabbe kom dog ikke til fronten sammen med Frikorps Danmark. På grund af Christian Peder Kryssings afgang som kommandør for Frikorps Danmark sendtes en del af officerskorpset til andre enheder eller til efteruddannelse. Oluf Krabbe kom til efteruddannelse.

I første omgang ankom han til SS-Regiment "Nordland" i femte SS-Division "Wiking", hvor han overtog 3. kompagni. I februar 1944 var Krabbe aktiv ved Schwere-Panzer Abteilung 103. I februar 1945 blev han tilknyttet SS-Panzergrenadier-Regiment 24 "Danmark" i 11. SS-Panzergrenadier-Division "Nordland".

Efter krigens afslutning begav han sig tilbage mod Danmark til fods. Da han nåede til grænsen ved Danmark den 4. juni 1945, blev han anholdt af repræsentanter for modstandsbevægelsen.

I 1976 udgav han bogen Danske soldater i kamp på østfronten 1941–1945. Bogen er blevet et standardværk for apologeter.

Oluf Krabbe døde den 30. oktober 1999.

Kilder 
 Danmarks Adels Aarbog,  23. årgang, (1906), s. 232.
 Danskere i Tysk Tjeneste – Oluf von Krabbe

Personer fra Viborg
Danskere i 2. verdenskrig
Nazister fra Danmark
Medlemmer af Frikorps Danmark
Oluf 2
Danskere i 1900-tallet
Officerer fra Danmark
Faglitterære forfattere fra Danmark
Dansksprogede forfattere fra Danmark
Denniz Pop

Dag Krister Volle (26. april 1963 – 30. august 1998), bedre kendt under kunstnernavnet Denniz Pop, var en svensk DJ, producer and sangskriver.

Volle startede som DJ 1980'erne og begyndte at producere remixes og senere originale produktioner, fx Dr. Albans sang "Hello Afrika" i 1990. Sammen med Tom Talomaa startede han Cheiron Studios i Kungsholmen i Stockholm i 1991, og det følgende år rekrutterede han Max Martin til studiet. I de næste år skrev og producere han sange for adskillige succesfulde svenske og udenlandske artister, som Ace of Base, Backstreet Boys, Britney Spears, 'N Sync, E-Type, Rick Astley, Robyn og 5ive.

I 1998 døde Volle af kræft i mavesækken i en alder af 35, og efterlod dermed sin kæreste Jessica Folcker og deres 11-årige søn. Videoen til Backstreet Boys' sang "Show Me the Meaning of Being Lonely" var dedikeret til ham.

Eksterne henvisninger 
 

Musikproducere fra Sverige
Sangskrivere fra Sverige
Svensksprogede forfattere fra Sverige
Dj's fra Sverige
Max Martin

Karl Martin "Max Martin" Sandberg (født 26. februar 1971 i Stockholm) er en ASCAP-vindende og Grammy-nomineret svensk producer og sangskriver. Han fik sit gennembrud som producer og sangskriver i midten af 1990'erne, og har skrevet adskillige hits for popartister som Backstreet Boys, Britney Spears, 'N Sync,Pink og mange flere. Per 21. marts 2010 er han den 27. mest succesfulde sangskriver på den britiske hitliste.

Hans varemærke gennem den sidste halvdel af 1990'erne og de tidlige 2000'er var dansable piano/synthesizer-ladet popmusik, der blandede musikgenrer som funk, heavy metal og europop. Med Kelly Clarksons hits fra 2004 og 2005, "Since U Been Gone" og "Behind These Hazel Eyes", kom Martin tilbage i rampelyset efter at have genfundet sig selv med en tungere og mere rock'et lyd. Siden 2008 har han skrevet, eller været med til at skrive, fem #1-hits, inklusive "So What" af Pink, "Hot N Cold" og "I Kissed a Girl" fra Katy Perry, Kelly Clarksons "My Life Would Suck Without You" og "3" fra Britney Spears.

Referencer

Eksterne henvisninger 
 
 Maratone 
 The Location 
 A Side Productions

Musikproducere fra Sverige
Sangskrivere fra Sverige
Personer fra Stockholm
Svensksprogede forfattere fra Sverige
Boller (Romlund Sogn)

Boller var en tidligere hovedgård i Romlund Sogn i det tidligere Nørlyng Herred, Viborg Amt, nu Viborg Kommune. Gården er kendt tilbage til år 1600 hvor den ejedes af en adelsmand Niels Thomesen; I 1625 ejedes den af Viborg Domkapitel, men har senere haft mange både adelige og borgerlige ejere. Gården brændte i 1759. Den blev i 1797 købt af spekulanten Lars Wandborg Friis – en såkaldt "herregårdsslagter" – og opdelt i mindre ejendomme.

Herregårde i Viborg Kommune
Herregårde i Viborg Amt
Boller (flertydig)

Boller har flere betydninger:

 Boller – en tidligere sædegård i Uth Sogn, Bjerre Herred, Horsens Kommune
 Boller (Romlund Sogn) – en tidligere hovedgård i Romlund Sogn i det tidligere Nørlyng Herred, Viborg Amt, nu Viborg Kommune
 Boller (Tårs Sogn) – en hovedgård i Tårs Sogn, Hjørring Kommune

Se også
 Bolle
 Bollerup borg i Skåne
Tjeck Magazine

Tjeck Magazine () er et dansk tidsskrift for unge, der er udkommet månedligt fra Lynx Media og Dansk Magasin Produktion siden 1997, dog med godt et års pause fra medio 2010 til medio 2011. Det kendte ungdomsmagasin lukkede i forbindelse med udgiveren Vermøs konkurs medio 2010. Men i 2011 blev Tjeck Magazine købt af virksomheden Falkenberg v/ Kristian Falkenberg og efterfølgende relanceret af det nystiftede selskab Tjeck Media ApS.
Tjeck  Magazine er i perioden 1991-2011 blevet udgivet 218 gange.

Bladet udgives i dag af Magasinhuset i Vejle.

Eksterne henvisninger 
 Officiel hjemmeside

Tidsskrifter fra Danmark
Etableret i 1997
Oluf Krabbe

Oluf Krabbe kan henvise til flere personer:

 Oluf Krabbe (general) (1789-1864) – dansk generalløjtnant, også kendt som Ole Krabbe
 Oluf H. Krabbe (1872-1951) – landsdommer (Oluf Haraldsen Krabbe)
 Oluf Krabbe (1903-1999) (1903-1999) – dansk nazist og officer i Frikorps Danmark, også kendt som Oluf von Krabbe
Jacques Hétu

Jacques (Joseph Robert) Hétu (født den 8. august 1938 i Trois-Riviéres, Canada – død den 9. februar 2010 i Saint-Hippolyte, Quebec) var en canadisk komponist.

Hétu studerede hos Lukas Foss, Henri Dutilleux, og Olivier Messiaen. 

Han har skrevet 5 symfonier, koncertmusik, kammermusik og mange orkesterværker. Hétu hører til de ledende komponister i Canada i det 20. århundrede.

Udvalgte værker 

 Symfoni nr. 1 (1959) - for strygeorkester
 Symfoni nr. 2 (1961) - for orkester
 Symfoni nr. 3 (1971) - for orkester
 Symfoni nr. 4 (1993) - for orkester
 Symfoni nr. 5 (2009) - for stort orkester
 Klaverkoncert (1959) - for klaver og orkester

Kilde 
 Om Jacques Hétu på musicweb-international.com  

Komponister fra Canada
Otto Bülow (billedskærer)

Otto Bülow (16. april 1904 i Sankt Mariæ Sogn i Helsingør – 2. august 1944 i Helsingør) var en dansk billedskærer. Han blev under Besættelsen myrdet af Petergruppen som et af talrige ofre for den tyske modterror.

Otto Bülow var søn af kaptajn Johan Bülow (1872-1956) og Helga f. Dorph-Petersen (1874-1953). Han og broderen, ingeniøren Henning Bülow, boede i Helsingør på landstedet Maryhill, og han ernærede sig som billedskærer. Begge brødre var kendt som antinazister, og Otto Bülow havde været interneret i Horserødlejren. Otto Bülow blev gift 1937 med Gerda Allesen de Fine Bunkeflod (født 4. november 1907) og havde et barn. Han var en excentrisk, men afholdt borger i byen, hvor han ofte sås ridende, da han var en habil rytter. Han havde berejst store dele af verden.

Da Henning Bülow den 2. august 1944 kom hjem efter et ferieophold, mødte han et par tyskere, som var på vej ind gennem haven åbenbart for at skyde genvej til SS-hovedkvarteret Haus Wiking, der lå på den anden side af Maryhill på Fredericiavej. Tyskerne benyttede ofte denne rute, så Henning Bülow fæstnede sig ikke særlig ved det, og da de høfligt spurgte, om de ad denne vej kunne komme til Fredericiavej, pegede Bülow blot på lågen og gik derpå ind i huset. Knapt var han kommet indenfor, før han hørte skud, men uden at ane uråd – der blev så ofte skudt i nærheden – kiggede han ud af vinduet og så den ene af tyskerne løbe underligt forvirret om nede i gården. Bülow løb ned ad trappen og så fra trappevinduet den anden tysker ligge på knæ foran vognporten og sigte med en revolver ind i Otto Bülows værksted.

Fire skud blev affyret, hvorpå Henning Bülow løb og så tyskerne tage flugten. I værkstedet fandt han sin bror liggende på maven foran høvlebænken. Han var dræbt af fire skud i ryggen, og baghovedet var knust. Otto Bülows hustru, som var ved stranden med deres lille pige, blev alarmeret, og politi og ambulance kom straks efter. Otto Bülow var død. Det blev senere klart, at den berygtede Henning Brøndum havde været med i aktionen.

Mordet på den vellidte borger udløste tre dages strejke i Helsingør. Den 6. august blev Otto Bülow bisat fra Sankt Mariæ Kirke og ligger begravet på Helsingør Kirkegård.

Likvideringen var et svar på en af modstandsbevægelsens stikkerlikvideringer. Den 26. juli 1944 blev tyskeren Walter Bögel likvideret af en gruppe fra modstandsbevægelsen i Hillerød, der mistænkte ham for at have angivet medlemmer af DKP; men det viste sig, at manden ikke var stikker. Den virkelige stikker var medlem af DKP og havde placeret belastende materiale i Bögels skab på Helsingør Skibsværft.

Kilder 
 Om Otto Bülow
 Barn i Helsingør under Besættelsen

Personer fra Helsingør
Billedskærere fra Danmark
Danskere i 1900-tallet
Otto
Ofre for clearingmord under Besættelsen
Jean Papineau-Couture

Jean Papineau-Couture (født 12. november 1916 i Montreal, Canada, død 11. august 2000) var en canadisk komponist og musikvidenskabsmand.

Couture studerede på New England Conservatory of Music i Boston, hvor han tog sin eksamen i 1941. Han studerede hos Nadia Boulanger på Longy School of Music i Cambridge i Massachusetts. Jean Papineau-Couture begyndte at undervise i komposition på Conservatorie de Musique du Québec á Montreal, hvor han blev til 1962. Underviste også på Université de Montréal.

Han fik tildelt Order of Canada i 1968 og blev i 1989 Grand Officer of the National Order of Quebec. 

Han har komponeret en symfoni, Piéce concertante (1-4), klaverstykker og et væld af orkesterstykker.

Værker 

 Concerto Grosso (1943-1955) - for orkester
 Symfoni nr. 1 (1948-1956) - for strygeorkester
 Arie fra suiten (1949) - for violin
 Digt (1952) – for orkester 
 Koncertante stykke - parts 1-4 (1957-1959) – for blandede instrumenter
 Ostinat (1952) - for orkester
 Preludie (1953) - for klaver
 Salme (1954) - for sopran, tenor, blandet kor, orgel og blæserere
 Lapitsky suite (1965) - for orkester
 Klaverkoncert (1965) - for klaver og orkester
 Passage (1968) - for 8 sangere, 8 højttalere og lille orkester 
 Svingninger (1969) - for orkester
 Kontraster (1970) - for orkester
 Besættelser (1973) - for kammerorkester
 Ryd Obskur (1986) - for kontrabas og orkester
 Polar nat (1986) - for kontraalt og kammerorkester

Kilde
  om Jean Papineau-Couture på musicweb-international.com 

Komponister fra Canada
Personer fra Montreal
Egon Johansen

Egon Henry Johansen (født 4. august 1918, Langå, død 24. november 1944 i København) var en dansk teolog. Han blev myrdet af Petergruppen med Henning Brøndum i spidsen under Besættelsen som et vilkårligt offer for gengældelsesterror.

Egon Johansen var søn af maskinsmed Søren Johansen og hustru Eleonora Kristine f. Eriksen.

Johansen kom oprindeligt fra Langå, blev student og vandt som 23-årig i 1942 Københavns Universitets guldmedalje for et gammeltestamentligt emne. Året efter tog han embedseksamen med det højeste antal points, der indtil da var blevet givet efter den daværende nye eksamensordning. Han var et videnskabeligt talent og planlagde at skrive doktordisputats.

Johansen blev den 1. december 1943 ansat som rejsesekretær i Israelsmissionen. I sin studietid havde han været med i Studenternes Missionskreds og havde særlig interesse for mission i de bibelske lande. 

Den 24. november 1944 om aftenen sad Egon Johansen og hans hustru i deres lejlighed i Brønshøj i København og ventede besøg af venner. Det ringede på døren, og Johansen åbnede døren i den tro, at gæsterne var ankommet. Uden for stod i stedet nogle for ham ukendte mænd, som tømte deres revolvere i ham for øjnene af hans kone. Kort efter var han død. 

En mindegudstjeneste blev afholdt i Simeons Kirke i København tre dage efter. Begivenheden blev fulgt af den stedlige biskop, 25-30 præster og de fleste fra Det Teologiske Fakultet samt venner og familie. Dernæst kørte rustvognen til Københavns Hovedbanegård, hvor toget skulle føre kisten til Langå. Den 1. december 1944 blev han gravlagt i Langå.

Kilder 

 Omtale hos Israelsmissionen
 Nyeste omtale hos Israelsmissionen

Teologer fra Danmark
Danskere i 1900-tallet
Ofre for clearingmord under Besættelsen
Modtagere af Københavns Universitets guldmedalje
Personer fra Langå
Barbara Pentland

Barbara Pentland (født 2. januar 1912 i Winnipeg – død 5. februar 2000 Vancouver, Canada) var en canadisk avantgarde komponist. 

Pentland studerede komposition og klaver i Winnipeg, Paris, Montreal og Julliard Graduate School i New York. Hun komponerede i de tidlige år i neoklassisk stil, med inspiration fra komponister som Paul Hindemith, Igor Stravinsky og hendes lærer, Aaron Copland.

I 1955, på et visit til Darmstadt i Tyskland, stødte hun på Anton Weberns musik, og det blev et vendepunkt i hendes kompositoriske stil. Hun begyndte nu at komponere i en mere fri og atonal stil. Hun underviste en kort periode på University of Brittish Columbia.

Pentland bliver i dag betragtet som en af de ledende moderne avantgardekomponister fra sin generation. Hun har skrevet 4 symfonier , og en del orkesterværker.

Selvom hendes position er gået lidt i glemmebogen i dag, har enkelte canadiske musikere indspillet nogle af hendes ting, bl.a. pianisten Glenn Gould.

Udvalgte værker 

 Symfoni nr. 1 (1945-1948) - for orkester
 Symfoni nr. 2 (1950) - for orkester
 Symfoni nr. 3 "I 10 satser" (1957) - for orkester
 Symfoni nr. 4 (1959) - for orkester
 "Duo" (1960) - for bratsch og klaver
 "Variationer" (1965) - for solo bratsch
 "Fantasi" (1962) - for klaver
 Suite "Borealis" (1966) - for klaver

Kilde
  Om Barbara Pentland på musicweb-international.com 

Komponister fra Canada
Personer fra Winnipeg
Deltagere ved olympiske kunstkonkurrencer
Carl Thonning

Carl Gustav Peter Thonning (født 29. juni 1855 i København, død 17. november 1926 på Frederiksberg) var en dansk arkitekt. Han arbejdede først inden for rammerne af historicismen og byggede senere i en nybarok stil.

Carl Thonning gik på Teknisk Skole 1866-68, var aspirant på Søkadetskolen 1869-73, kom i tømrerlære 1874 og blev svend 1876, gik på C.V. Nielsens Tegneskole og kom slutteligt på Kunstakademiet, hvor han gik 1875-1883. Han var undervejs ansat hos Ove Petersen 1876-79, hvis datter Julie Laura Petersen han ægtede, Ferdinand Meldahl og Albert Jensen og stadsarkitekt Ludvig Fenger. Med rejseunderstøttelse fra Marineministeriet rejste han på togter til søs og til Dansk Vestindien i 1879.

Han var bygningsinspektør i Københavns Kommune 1889-1922, teknisk konsulent og arkitekt for Vridsløselille Statsfængsel fra 1892, medlem af Den særlige Patentkommission og opmand i Tømrerlauget. 

Han er begravet på Vestre Kirkegård.

Værker 

 Apoteket, H.C. Ørsteds Vej 19B, Frederiksberg (1881, ombygget 1922, nedlagt)
 Aarhuus Privatbank, Kannikegade 4-6, Aarhus (1886-87, udvidet af Hack Kampmann 1905, nedrevet 1929 og erstattet af en ny bygning af Axel Høeg-Hansen 1931-32)
 Teknisk Skole, Rungstedvej 13, Hørsholm (1906, udvidet af Victor Christensen 1929, nedlagt)
I København:
 Studenterhjemmet, siden 1917 Suhrs Husholdningsskole og seminar, Pustervig 8 (1895, senere udvidet)
 Studentersamfundet, nu anneks til Københavns Universitet, Bispetorvet 1-3 (1899-1901, sammen med Emil Jeppesen, ombygget af Gotfred Tvede for Københavns Handelsstand 1917)
 Forretningsejendommen Centrum, Vestergade 10/Studiestræde 19 (1900-01)
 Tobaksfabrikken Brdr. Brauns hjørneejendom, Kattesundet 13 (1906-07)
 Hjørneejendom, Frederiksberggade 11 (1911, 1913-15)
 Bispebjerg Skole, Frederiksborgvej 107, Bispebjerg (1911-12, udvidet af Axel Ekberg 1931)
 Ombygning af Københavns Amts Ting- og Arresthus, Blegdamsvej 6 (forhøjet og pudset, udbygning ved gavle 1913, arrestforvalterbolig 1920, østre fløj 1927-28 af Emil Jørgensen)
 Villa for grosserer Carl Olesen, nu Aldershvile Slotspavillon, Bagsværd (1917)

Projekter 
 Bebyggelse ved Rådhuspladsen i København (1900)
 Ombygning af Hofteatret, Christiansborg (1901-02)
 Ejendom for Brødrene Bruun Kattesundet 1/Vestergade 13, København (1907)

Dekorative arbejder 
 Mindesmærke for Peder Skram, Østbirk Kirkegård (1886, udført af Otto Evens, sammen med Hans Chr. Petersen og C.N. Overgaard)
 Deltog i udsmykningen af Marmorkirkens alter (1894)

Kilder 
 NN, "Carl Thonning", i: Merete Bodelsen og Povl Engelstoft (red.), Weilbachs Kunstnerleksikon København: Aschehoug 1947-52.
 Ida Haugsted, "Carl Thonning", i: Sys Hartmann (red.), Weilbachs Kunstnerleksikon, København: Rosinante 1994-2000.
 

Arkitekter fra Danmark
Danskere i 1800-tallet
Danskere i 1900-tallet
Historicistiske arkitekter
Personer fra København
Embedsmænd fra Danmark
Bygningsinspektører i København
Nationalromantiske arkitekter
John Weinzweig

John Jacob Weinzweig (født 11. marts 1913 i Toronto, Canada – død 24. august 2006) var en canadisk komponist af polsk/jødisk afstamning. 

Weinzweig studerede på Harbord Collegiate Institute i Toronto , men tog i 1937 til USA for at studere hos Bernard Rogers.

I starten komponerede han i romantisk og impressionistisk stil , men slog senere over i seriel kompositions form.

Under 2. Verdenskrig komponerede han filmmusik, og vendte i 1952 tilbage til Toronto,
hvor han blev professor på sin sin gamle læreanstalt. Året efter var han med til at stifte The Canadian League of Composers. I 1974 og 1988 blev han tildelt to priser Order of Canada (1974), og Order of Ontario (1988). 
en 1 violinkoncert etc.

Udvalgte værker 

 Legende (1937) - for stort orkester
 Den fortryllede høj (1938) - for orkester
 Symfoni (1940) - for orkester
 Rapsodi (1941-1957) - for orkester
 Vores Canada (1943) - for orkester
 Edge of the World (1946) - for orkester
 Symfonisk ode (1958) - for orkester
 Spøgelse (1938-1939) for pauker og strygeorkester
 Violinkoncert (1951-1955) - for violin og orkester
 Divertimento – 1-11 (1946-1990) - for forskellige instrumenter 
 3 Strygekvartetter (1937, 1946, 1962)
 18 stykker (1980) - for guitar
 15 stykker (1983) - for harpe
 Fødselsdags beskeder (1987) -  for fløjte og klaver
 Improvisationer på en indiansk melodi (1942) – for orgel
 Sonate (1950) - for klaver

Komponister fra Canada
Personer fra Toronto
Serge Garant

Albert Antonio Serge Garant (født 22. september 1929 i Québec – død 1. november 1986 i Sherbrooke, Canada) var en canadisk komponist og dirigent.

Han var musikprofessor på University of Montreal, og var radiovært på programmet Musique de notre Siécle på Radio Canada. I 1966 stiftede han med bl.a. Jean Papineau-Couture foreningen société de musique contemporaine du Québec.

Han komponerede i en moderne stil. har lavet bl.a. orkesterværker.

Udvalgte værker 

 Concerts sur terre  (Koncerter på land) 
 Caprices (Overraskelser) 
 Nucléogame
 Trois Piéces (Tre stykker) - for strygekvartet
 Musique pour la mort d´un poéte (Musik til en digters død) 
 Ouranos (Himmel) 

Komponister fra Canada
Personer fra Québec (by)
Brodnica

Brodnica er en by i det nordlige Polen med 28.579(2013) indbyggere. Byen har i en periode været en del af provinsen Toruń voivodskab, nu voivodskabet kujawsko-pomorskie. Byens borgermester hedder i dag Jarosław Radacz.

Galleri

Venskabsbyer

Kilder

Eksterne henvisninger 

Byer i Polen
WCF

WCF henviser til flere artikler:
 Wild Chimpanzee Foundation
 Windows Communications Foundation
 Women's Campaign Forum
 Workers Compensation Fund
 World Carillion Federation
 World Chambers Federation
 World Championship Fighting
 World Cocoa Foundation
 World Congress of Faiths
 World Congress of Families
 World Croquet Federation
 World Cultural Foundations
 World Curling Federation
 Worshipful Company of Farriers
Sierra Nevada

Sierra Nevada (spansk: "snedækket bjergkæde") er navnet på flere forskellige bjergkæder:
 Sierra Nevada, Spanien i Andalusien
 Sierra Nevada, USA i Californien og Nevada
 Sierra Nevada, Mexico, også kendt som det Trans-Mexikanske Vulkanske Bælte
 Sierra Nevada de Lagunas Bravas i Chile og Argentina
 Sierra Nevada de Mérida i Venezuela
 Sierra Nevada de Santa Marta i Colombia)
Silver Broom 1971

Air Canada Silver Broom 1971 var det 13. VM i curling for mænd. Turneringen blev arrangeret af International Curling Federation og afviklet i arenaen Palais de Sports i Megève, Frankrig i perioden 16. – 21. marts 1971 med deltagelse af otte hold. Frankrig var VM-værtsland for første gang.

Mesterskabet blev for fjerde år i træk (og 11. gang i alt) vundet af Canada, som besejrede Skotland med 9-5 i finalen. Tredjepladsen gik til USA, som tabte 6-7 til Skotland i semifinalen, og som var bedre placeret i grundspillet end den anden tabende semifinalist, Schweiz. Canadas hold blev anført af Don Duguid, hvis hold dermed vandt VM for andet år i træk.

Resultater

Grundspil 

De otte deltagende hold spillede en enkeltturnering alle-mod-alle. De fire bedste hold gik videre til semifinalerne, hvor de spillede to pladser i finale. Bronzemedaljerne gik til den af de tabende semifinalister, der endte bedst placeret i grundspillet.

Slutspil

Samlet rangering

Kilder / eksterne henvisninger 
 http://results.worldcurling.org/Championship.aspx?id=19 

1971
Sport i 1971
Curling i Frankrig
Sport i Megève
Politistav

Politistaven bruges af politiet som et ikke-dødbringende våben. Den er lavet af metal foret med gummi.

Se også 
 Knippel

Politiudstyr
Håndvåben
Oliver Smithies

Oliver Smithies (født 23. juni 1925, død 10. januar 2017) var en engelsk-født amerikansk genetiker. Han var professor i patologi ved University of North Carolina at Chapel Hill. Han modtog Nobelprisen i fysiologi eller medicin sammen med Mario Capecchi og Martin Evans i 2007 for deres arbejde om "principper for at introducere specifikke ændringer af gener i mus vha. embryonale stamceller.

Referencer

Genetikere
Nobelprismodtagere i medicin
Videnskabsfolk fra Storbritannien
Nobelprismodtagere fra USA